CELEX: 31989R2730
Language: el
Date: 1989-09-08
Title: Κανονισμός (ΕΟΚ) αριθ. 2730/89 της Επιτροπής της 8ης Σεπτεμβρίου 1989 για την τροποποίηση του κανονισμού (ΕΟΚ) αριθ. 2729/81 όσον αφορά τη διάρκεια ισχύος των πιστοποιητικών εξαγωγής με εκ των προτέρων καθορισμό της επιστροφής για τα τυριά που εξάγονται προς τη ζώνη Ε και τον Καναδά

Avis juridique important

|

31989R2730

Κανονισμός (ΕΟΚ) αριθ. 2730/89 της Επιτροπής της 8ης Σεπτεμβρίου 1989 για την τροποποίηση του κανονισμού (ΕΟΚ) αριθ. 2729/81 όσον αφορά τη διάρκεια ισχύος των πιστοποιητικών εξαγωγής με εκ των προτέρων καθορισμό της επιστροφής για τα τυριά που εξάγονται προς τη ζώνη Ε και τον Καναδά  

Επίσημη Εφημερίδα αριθ. L 263 της 09/09/1989 σ. 0012 - 0012 Φινλανδική ειδική έκδοση: Κεφάλαιο 3 τόμος 30 σ. 0124  Σουηδική ειδική έκδοση: Κεφάλαιο 3 τόμος 30 σ. 0124 

***** ΚΑΝΟΝΙΣΜΟΣ (ΕΟΚ) αριθ. 2730/89 ΤΗΣ ΕΠΙΤΡΟΠΗΣ  της 8ης Σεπτεμβρίου 1989  για την τροποποίηση του κανονισμού (ΕΟΚ) αριθ. 2729/81 όσον αφορά τη διάρκεια ισχύος των πιστοποιητικών εξαγωγής με εκ των προτέρων καθορισμό της επιστροφής για τα τυριά που εξάγονται προς τη ζώνη Ε και τον Καναδά  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 13 παράγραφος 3,  Εκτιμώντας:  ότι το άρθρο 9 του κανονισμού (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος εκ των προτέρων καθορισμού των επιστροφών αυτών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1651/89 (4), προβλέπει ότι το πιστοποιητικό εξαγωγής που χορηγείται στο πλαίσιο ενός εκ των προτέρων καθορισμού της επιστροφής, είναι έγκυρο από την ημερομηνία έκδοσής του μέχρι την εκπνοή της προθεσμίας που ορίζεται στο παράρτημα ΙΙ του εν λόγω κανονισμού· ότι η περίοδος που αναφέρεται στο παράρτημα αυτό για το τυρί και την πυτία, που εξάγονται προς τη ζώνη Ε και τον Καναδά περιορίζεται σε 30 ημέρες· ότι έχει αποδειχθεί ότι η περίοδος αυτή δεν επαρκεί στην περίπτωση που οι παραδόσεις εκτείνονται σε περισσότερους μήνες· ότι πρέπει να προβλεφθεί μια περίοδος ισχύος, η οποία να είναι μεγαλύτερη, έτσι ώστε να ανταποκρίνεται καλύτερα στις εμπορικές συνήθειες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 2729/81, οι όροι « τριάντα ημέρες» που αναφέρονται υπό α) αντικαθίστανται από τους όρους «μέχρι το τέλος του τετάρτου μήνα που ακολουθεί εκείνον της έκδοσης του πιστοποιητικού».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στα πιστοποιητικά εξαγωγής για τα οποία έχει υποβληθεί η αίτηση από την ημερομηνία έναρξης της ισχύος του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Σεπτεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 272 της 26. 9. 1981, σ. 19.  (4) ΕΕ αριθ. L 162 της 13. 6. 1989, σ. 39.